മ്യാന്മറില് രണ്ടു വര്ഷത്തിനുള്ളില് വീണ്ടും തെരഞ്ഞെടുപ്പ് നായ്പിഡോ: സൈനിക അട്ടിമറി നടന്ന മ്യാന്മറില് രണ്ടു വര്ഷത്തിനുള്ളില് തെരഞ്ഞെടുപ്പ് നടത്തുമെന്ന് സൈനിക മേധാവി അറിയിച്ചു. രാജ്യത്ത് സ്വതന്ത്രവും സുതാര്യവുമായ പൊതുതെരഞ്ഞെടുപ്പ് നടത്തുമെന്നു ടെലിവിഷനിലൂടെ രാജ്യത്തെ അഭിസംബോധന ചെയ്തു സംസാരിക്കവേ സീനിയര് ജനറല് മിന് ഓംഗ് ഹാലിംഗ് പറഞ്ഞു. 2023 ഓഗസ്റ്റോടെ രാജ്യത്തെ അടിയന്തരാവസ്ഥ പിന്വലിക്കുമെന്നും അദ്ദേഹം കൂട്ടിചേര്ത്തു. ഓംഗ് സാന് സൂചിയുടെ നേതൃത്വത്തിലുള്ള സര്ക്കാരിനെ അട്ടിമറിച്ച് 2021 ഫെബ്രുവരി ഒന്നിനാണു സൈന്യം ഭരണം പിടിച്ചെടുത്തത്. കഴിഞ്ഞവര്ഷം നടന്ന പൊതു തെരഞ്ഞെടുപ്പില് സൂചിയുടെ പാര്ട്ടി വന് അഴിമതി നടത്തിയെന്നാരോപിച്ചാണു പട്ടാളം ഭരണം പിടിച്ചത്. തെരഞ്ഞെടുപ്പ് ഫലം കഴിഞ്ഞ ദിവസം ഔദ്യോഗികമായി റദ്ദാക്കിയ സൈനികഭരണകൂടം, പുതിയ തെരഞ്ഞെടുപ്പ് കമ്മീഷനെ നിയമിച്ചിട്ടുണ്ട്. മ്യാന്മറില് പട്ടാളം ഭരണം പിടിച്ചതിനെത്തുടര്ന്ന് ജനാധിപത്യവാദികളുടെ നേതൃത്വത്തില് രാജ്യത്ത് വന് പ്രതിഷേധമാണ് അരങ്ങേറിയത്. ഇന്നലെ വരെ പ്രതിഷേധത്തില് 939 പേര്ക്കു ജീവന് നഷ്ടപ്പെട്ടതായി സ്വതന്ത്ര സംഘടന അറിയിച്ചു.